Mira Craig under MGP 2010 i Skien. Foto: Ernst Vikne 
**Mira Scherdin Craig** (født 31. juli 1982:38 i Oslo) er en norsk og amerikansk popsanger. Hennes far er fra USA (Louisiana) og moren er fra Norge, og Craig har statsborgerskap i begge land.:25

Bakgrunn og karrière
--------------------

Som tolvåring stilte hun på audition til NRKs *Midt i smørøyet*, hvor hun sang Whitney Houstons «I Wanna Dance With Somebody». Hun fortsatte som sanger/skuespiller i programmet. Da hun var 15 år begynte hun å skrive egne låter. Som 17-åring var hun bakgrunnsvokalist for Noora Noor. Craig ble 21. januar 2006 tildelt Alarmprisen 2006 som årets nykommer.

I 2001 skapte Craig overskrifter da hun ble dratt opp på scenen under Quartfestivalen av Wyclef Jean. Snoop Dogg fattet også interesse for den norske musikeren på Quart i 2005, og han brukte hennes «Dinner in Bed» på samleplaten *Welcome to tha Chuuch: The Album* fra samme år. 

Hun er for øvrig kjent for å ha stagedivet fra scenen i Oslo Spektrum da hun varmet opp for Fugees under deres konsert i Oslo Spektrum desember 2005 - og ingen tok imot henne. Dette førte til at hun knuste ene kneskålen da hun traff betonggulvet, hvorpå hun måtte bæres ut.

Hun fikk også oppmerksomhet av media i 2009 etter å ha skrytt av å ha brukt vold og banket opp en full ekskjæreste. Craig var en av tre dommere på TV-programmet *X Factor* 2009, den første sesongen av den norske versjonen av *X Factor*. Samtidig deltok hun i Zebra Grand Prix.

Craig skriver alle låtene sine selv, og hun produserer og regisserer sine egne videoer samt lager mange av sine egne sceneantrekk. På scenen pleier hun ofte å ha med seg danserne Alexandra Joner og Mona J. Berntsen, kjent fra *Dansefeber* 2007.

Melodi Grand Prix
-----------------

Craig stod bak vinnerbidraget i Melodi Grand Prix 2008, *Hold On Be Strong*, som hun hadde skrevet da hun var 15 år gammel. Sangen ble fremført av Maria Haukaas Storeng. Craigs melodi representerte Norge i Eurovision Song Contest 2008 som gikk av stabelen i Beograd, Serbia i mai. Melodien fikk femteplass i den internasjonale finalen. 

Craig deltok selv med sin egen sang «I’ll Take You High» i Melodi Grand Prix 2010, hvor hun ble slått ut i duell med Venke Knutson i «Siste sjansen» i Sarpsborg.

I 2022 deltar hun på nytt i konkurransen, denne gang med låten «We Still Here.»

Diskografi
----------

Album
* 2006: *Mira Mira*
* 2007: *Tribal Dreams*
* 2009: *Ghetto Fairytale*
* 2014: *See the Light*
* 2019: *O2*

Singler
* 2005: *Boogeyman*
* 2005: *Headhunted*
* 2006: *Who Make Yuh*
* 2007: *Leo*
* 2009: *I'm the One*
* 2010: *I'll Take You High*
* 2012: *Aces High*
* 2012: *Love or Hate*
* 2014: *Black Sheep*
* 2014: *Dead or Alive*
* 2014: *Fill Yourself With Love*
* 2016: *The Hunt*
* 2016: *Muse Me*
* 2017: *O2*
* 2017: *All I Hear*
* 2017: *001*
* 2018: *Eclipse*
* 2018: *Lovewarriors*
* 2018: *So Alive*

Medvirkning
* 2010: *Melodi Grand Prix 2010* (deltager)

Referanser
----------

1. ↑   ČSFD, ČSFD person-ID 339578[Hentet fra Wikidata]
2. ↑   www.ta.no[Hentet fra Wikidata]
3. ↑  Eivind Sæther. «Portrettet. Mamma Mira». *Dagbladet Magasinet 2012.01.28*. Oslo. s. 1,36-39.
4. ↑  Arnseth, Jon Arne (31. mai 2007). «Populær etter scenestup». *Utrop* **(engelsk)**. Besøkt 27. september 2023.
5. ↑  Aas, Anne-Lill (2. august 2006). «Møt Mira Craig». *Telemarksavisa* **(norsk)**. Besøkt 27. september 2023.
6. ↑  Rannveig Korneliussen. «Ingen skal fortelle Mira Craig hvordan hun skal lage musikken sin. Jakter på deg». *Dagbladet 2016.06.07*. Oslo. s. 24-25.
7. ↑  Verdens Gang - Mira Craig knuste kneet
8. ↑  Dagbladet – Mira skryter av å ha brukt vold

Eksterne lenker
---------------

* (en) Offisielt nettsted Rediger på Wikidata

* (en) Mira Craig – kategori av bilder, video eller lyd på Commons Rediger på Wikidata
* (en) Mira Craig på Internet Movie Database Rediger på Wikidata
* (en) Mira Craig på Discogs Rediger på Wikidata

* (en) Mira Craig på MusicBrainz Rediger på Wikidata

* (en) Mira Craig på Songkick Rediger på Wikidata
* Wikiquote: Mira Craig – sitater

| * v
* d
* r
Vinnere av Alarmprisen 2006 |
| --- |
| 
* Rock
* Pop
* Hip hop/rap
* Metall
* Elektronika
* Jazz
* Klubb
* Beste låt
* Beste liveband
* Årets video
* Årets nykommer
* «Blodfan»
* Turnéprisen
* Årets alarmpris

 |
| 
* Full liste
* 2001
* 2002
* 2003
* 2004
* 2005
* 2006
* 2007

 |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** VIAF **·** MusicBrainz **·** Discogs
 |